ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670009461


ขอให้ปรับปรุงการให้บริการทางโทรศัพท์ของศูนย์บริการสาธารณสุข 69 คันนายาว แขวงคันนายาว เขตคันนายาว กรุงเทพมหานคร หมายเลขโทรศัพท์ 0 2379 8911, 0 2379 8912, 0 2379 8913 และ 0 2379 8914 เนื่องจากผู้ร้องแจ้งว่า เมื่อวันที่ 6 มีนาคม 2567 ผู้ร้องประสงค์ที่จะติดต่อสอบถามเกี่ยวกับการนำผู้พิการไปตรวจสอบว่ามีปัญหาด้านการเคลื่อนไหว เพื่อดำเนินการขอบัตรผู้พิการ แต่ในการเคลื่อนย้ายผู้พิการมักเป็นไปด้วยความยากลำบาก ผู้ร้องจึงอยากติดต่อไปสอบถามข้อมูลก่อน อีกทั้งบ้านของผู้ร้องกับศูนย์บริการสาธารณสุข 69 มีระยะทางที่ไกลเป็นอย่างมาก หลังจากนั้นผู้ร้องได้ติดต่อเพื่อสอบถามข้อมูลกับศูนย์บริการสาธารณสุข 69 ผ่านทางหมายเลขโทรศัพท์ 0 2379 8911, 0 2379 8912 และ 0 2379 8914 ส่วนหมายเลข 0 2379 8913 ผู้ร้องแจ้งว่าเป็นหมายเลขโทรศัพท์ของการรับส่งแฟกซ์ ผู้ร้องทำการติดต่อไปเมื่อวันที่ 6 มีนาคม 2567 เวลาประมาณ 13.00-14.00 แต่ไม่สามารถที่จะติดต่อเจ้าหน้าที่ได้ ผู้ร้องติดต่อไปเป็นจำนวนประมาณ 10 ครั้ง ผู้ร้องแจ้งว่าได้ดำเนินการติดต่อไปเป็นระยะ แต่ยังคงติดต่อไม่ได้ ลักษณะของสัญญาณ เป็นลักษณะของสายว่าง แต่ไม่มีเจ้าหน้าที่รับสาย หลังจากนั้นผู้ร้องได้ติดต่อสอบถามไปที่กระทรวงสาธารณสุข ผ่านทางหมายเลขโทรศัพท์ 0 2590 1000 โดยประสงค์จะสอบถามเกี่ยวกับช่องทางการติดต่อศูนย์บริการสาธารณสุข 69 คันนายาว แต่เจ้าหน้าที่ (ไม่ทราบชื่อ นามสกุล) (เพียงอ้างถึง) แจ้งว่าศูนย์ดังกล่าวไม่ได้อยู่ในความรับผิดชอบกระทรวงสาธารณสุข แต่อยู่ในความดูแลของกรุงเทพมหานคร ทำให้ผู้ร้องได้ทำการติดต่อไปที่กรุงเทพมหานคร ได้มีทางเจ้าหน้าที่รับสาย (ไม่ทราบชื่อ นามสกุล) (เพียงอ้างถึง) ผู้ร้องได้สอบถามข้อมูลว่าศูนย์บริการสาธารณสุข 69 คันนายาวอยู่ในความดูแลของกรุงเทพมหานครใช่หรือไม่ แต่เจ้าหน้าที่แจ้งว่า ไม่ใช่ แต่อยู่ในความดูแลของกระทรวงสาธารณสุข ซึ่งจากการเหตุการณ์ที่เกิดขึ้นทำให้ผู้ร้องรู้สึกไม่พอใจเป็นอย่างมาก ซึ่งทำให้ประชาชนไม่ได้รับคำตอบที่ชัดเจน และทำให้ประชาชนได้รับความเดือดร้อนเป็นอย่างมาก ผู้ร้องจึงประสงค์ให้ทางศูนย์บริการสาธารณสุข 69 คันนายาว มีการปรับปรุงการให้บริการทางโทรศัพท์ และให้มีความรับผิดชอบในหน้าที่มากกว่านี้ และให้ทางกระทรวงสาธารณสุข ได้มีการตอบคำถามและช่วยเหลือทางผู้ร้องมากกว่านี้ มิใช่โยนงานให้กับทางกรุงเทพมหานคร

 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #bkkrongtook